Grumpy Cat
Grumpy Cat, ნამდვილი სახელი — ტარდარ სოუსი (ინგლ. Tardar Sauce; დ. 4 აპრილი, 2012 — გ. 14 მაისი, 2019) — კატა და ინტერნეტის პოპულარული სახე, ცნობილი ბრაზიანი გამომეტყველებით, რის გამოც შეიძინა ზედმეტსახელი (ბრაზიანი კატა). მისი მფლობელი ტაბათა ბუნდესენი ამბობს, რომ კატის მუდმივად გაბრაზებული გამომეტყველების მიზეზია განუვითარებლობა. კატის პოპულარობა დაიწყო ფოტოსურათით, რომელიც სოციალური ამბების საიტ Reddit-ზე ბუნდესენის ძმა ბრაიანმა 2012 წლის 22 სექტემბერს გამოაქვეყნა. იგი იქცა პოპულარულ ფოტოსურათად, რომელსაც სხვადასხვა წარწერას ამატებდნენ. კატის ოფიციალურ გვერდს Facebook-ზე ხუთ მილიონზე მეტი მოწონება აქვს. იგი The Wall Street Journal-ის გარეკანზე 2013 წლის 30 მაისს დაიბეჭდა, ხოლო New York Magazine-ის გარეკანზე - 2013 წლის 7 ოქტომბერს.